title: 2006/333/EK: A Tanács Határozata ( 2006. március 20. ) az Európai Közösség és az Amerikai Egyesült Államok között, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt módosítására vonatkozó, levélváltás formájában létrejött megállapodás megkötéséről

text:
               11.5.2006

               HU

               Az Európai Unió Hivatalos Lapja

               L 124/13

         A TANÁCS HATÁROZATA
   (2006. március 20.)
   az Európai Közösség és az Amerikai Egyesült Államok között, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt módosítására vonatkozó, levélváltás formájában létrejött megállapodás megkötéséről
   (2006/333/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               2004. március 22-én a Tanács felhatalmazta a Bizottságot arra, hogy az 1994. évi Általános Vám- és Kereskedelmi Egyezmény (GATT) XXIV. cikkének 6. pontja értelmében egyes WTO-tagállamokkal, a Ciprusi Köztársaságnak, a Cseh Köztársaságnak, az Észt Köztársaságnak, a Lengyel Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Szlovák Köztársaságnak és a Szlovén Köztársaságnak az Európai Unióhoz történő csatlakozása során tárgyalásokat kezdjen.

               (2)

               A Bizottság az EK-Szerződés 133. cikke által létrehozott bizottsággal konzultálva, a Tanács által kiadott tárgyalási irányelvek keretén belül tárgyalásokat folytatott.

               (3)

               A Bizottság az Európai Közösség és az Amerikai Egyesült Államok közötti, levélváltás formájában létrejött megállapodás megkötéséről szóló tárgyalásokat lezárta. Az említett megállapodást ennek megfelelően jóvá kell hagyni.

               (4)

               Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (1) összhangban kell elfogadni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és az Amerikai Egyesült Államok között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt módosítására vonatkozó, levélváltás formájában megkötött megállapodás a Közösség nevében jóváhagyásra kerül.
   A levélváltás formájában megkötött megállapodás szövegét csatolták e határozathoz.
   2. cikk
   A Bizottság az e határozat 3. cikkének (2) bekezdésében meghatározott eljárással összhangban elfogadja a levélváltás formájában megkötött megállapodást végrehajtó részletes szabályokat.
   3. cikk
   (1)   A Bizottság munkáját a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendelet (2) 25. cikkével létrehozott Gabonapiaci Irányítóbizottság vagy az érintett termék piacának közös szervezéséről szóló rendelet vonatkozó cikkével létrehozott megfelelő bizottság segíti.
   (2)   Az erre a bekezdésre történő hivatkozás esetén az 1999/468/EK határozat 4. és 7. cikkét kell alkalmazni. Az 1999/468/EK határozat 4. cikkének (3) bekezdésében előírt határidő egy hónap.
   (3)   A bizottság elfogadja eljárási szabályzatát.
   4. cikk
   A Tanács elnöke felhatalmazást kap arra, hogy kijelölje a levélváltás formájában megkötött megállapodásnak a Közösséget (3) jogilag kötelező aláírására jogosult személy(eke)t.

      Kelt Brüsszelben, 2006. március 20-án.

            a Tanács részéről

            az elnök

         U. PLASSNIK

      (1)  HL L 184., 1999.7.17., 23. o.

      (2)  HL L 270., 2003.10.21., 78. o. Az 1154/2005/EK bizottsági rendelettel (HL L 187., 2005.7.19., 11. o.) módosított rendelet.

      (3)  E megállapodás hatálybalépésének időpontját közzéteszik az Európai Unió Hivatalos Lapjában.
    ---documentbreak---

               11.5.2006

               HU

               Az Európai Unió Hivatalos Lapja

               L 124/15

         FORDÍTÁS
   Az Európai Közösség és az Amerikai Egyesült Államok között, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt módosítására vonatkozó,
   LEVÉLVÁLTÁS FORMÁJÁBAN LÉTREJÖTT MEGÁLLAPODÁS
   Genf, 2006. március 22.
   Tisztelt Uram!
   Az 1994. évi GATT XXIV. cikkének 6. pontja, valamint XXVIII. cikke alapján folytatott tárgyalásoknak megfelelően, amelyek a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országok Európai Unióhoz való csatlakozása során történő módosítását érintették, és e tárgyalások lezárása érdekében az alábbi megállapodás született az Európai Közösség és az Amerikai Egyesült Államok között:
   Legkésőbb 2006. április 1-jéig az EK – az e levél mellékletében meghatározott módosításokkal – beépíti az EK-25 (a 25 tagállammal rendelkező Európai Közösség) vámterületére érvényes listájába és kötelező erejűvé teszi azokat az engedményeket, amelyek szerepeltek az EK-15 (a 15 tagállammal rendelkező Európai Közösség) vámterületére vonatkozó CXL. listán.
   Az EK a lehető leghamarabb, de legkésőbb 2006. július 1-jétől csökkenti a vámtarifákat, és a mellékletben feltüntetett módon kiigazítja a vámkontingenseket.
   A vámkontingensek tekintetében a teljes évi kontingensmennyiség áll rendelkezésre attól függetlenül, mikor állapítják meg a kontingenseket.
   Bármely fél kérésére a megállapodásban szereplő ügyekkel kapcsolatban bármely időpontban sor kerülhet konzultációkra.
   Kérem, a nemzeti eljárásokkal összhangban folytatott megfontolások után erősítse meg, hogy e megállapodással kormánya egyetért, és e levél, valamint az Ön megerősítő válasza által megállapodás jön létre, amely levele keltétől lép hatályba.
   Kérem, Uram, fogadja megkülönböztetett nagyrabecsülésem kifejezését.

         Az Európai Közösség részéről

      MELLÉKLET
      0304 20 58 (fagyasztott szürke tőkehalfilé/hekk): 6,1 % rögzített vámtétel
      0304 20 85 (fagyasztott alaszkai tőkehalfilé): 14,2 % rögzített vámtétel
      0304 90 05 (halpaszta/surimi): 14,2 % rögzített vámtétel
      3920 91 00 (polivinil-butirál): 6,1 % rögzített vámtétel
      7609 00 00 (alumínium csőszerelvény): 5,9 % rögzített vámtétel
      8102 93 00 (molibdénhuzal): 6,1 % rögzített vámtétel

                  —

                  további 4 003 tonna (erga omnes) az EK-vámkontingens a következőkre: „szarvasmarhafélék húsa, fagyasztva; bontott vagy bontatlan elülsőnegyedek; csont nélkül”, és „élelmezési célra alkalmas hús vágási mellékterméke és belsősége, fagyasztva; sovány és zsíros dagadó. Az importált húst feldolgozásra kell használni” (vámtarifaszámok: 0202 20 30, 0202 30, 0206 29 91),

                  —

                  az EK-vámkontingest (erga omnes) ki kell igazítani „a következő hegyiszarvasmarha-fajtákhoz tartozó élő szarvasmarhafélék, nem vágásra szánt üszők és tehenek: szürke, barna, sárga és foltos szimentáli és Pinzgau” esetében 710 darabra (vámtarifaszámok: 0102 90 05, 0102 90 29, 0102 90 49, 0102 90 59, 0102 90 69), a kontingensen belüli mennyiségre vonatkozó vámtétel 6 %,

                  —

                  az EK-vámkontingest (erga omnes) ki kell igazítani „a következő hegyiszarvasmarha-fajtákhoz tartozó élő szarvasmarhafélék, nem vágásra szánt üszők és tehenek: foltos szimentáli, Schwyz és friburgi” esetében 711 darabra (vámtarifaszámok: 0102 90 05, 0102 90 29, 0102 90 49, 0102 90 59, 0102 90 69, 0102 90 79), a kontingensen belüli mennyiségre vonatkozó vámtétel 4 %,

                  —

                  az EK-vámkontingens (erga omnes) kiigazítása a „hizlalásra szánt, 300 kg élősúlyt meg nem haladó súlyú, élő szarvasmarhafélék” esetében 24 070 darabra (vámtarifaszámok: 0102 90 05, 0102 90 29, 0102 90 49), a kontingensen belüli mennyiségre vonatkozó vámtétel 16 % + 582 EUR/t,

                  —

                  az országspecifikus (USA) vámkontingens 16 665 tonna baromfi (vámtarifaszámok) és kontingensen belüli mennyiségre vonatkozó vámtételek:

                              —

                              0207 11 10 (131 EUR/t)

                              —

                              0207 11 30 (149 EUR/t)

                              —

                              0207 11 90 (162 EUR/t)

                              —

                              0207 12 10 (149 EUR/t)

                              —

                              0207 12 90 (162 EUR/t)

                              —

                              0207 13 10 (512 EUR/t)

                              —

                              0207 13 20 (179 EUR/t)

                              —

                              0207 13 30 (134 EUR/t)

                              —

                              0207 13 40 (93 EUR/t)

                              —

                              0207 13 50 (301 EUR/t)

                              —

                              0207 13 60 (231 EUR/t)

                              —

                              0207 13 70 (504 EUR/t)

                              —

                              0207 14 10 (795 EUR/t)

                              —

                              0207 14 20 (179 EUR/t)

                              —

                              0207 14 30 (134 EUR/t)

                              —

                              0207 14 40 (93 EUR/t)

                              —

                              0207 14 50 (0 %)

                              —

                              0207 14 60 (231 EUR/t)

                              —

                              0207 14 70 (0 %)

                              —

                              0207 24 10 (170 EUR/t)

                              —

                              0207 24 90 (186 EUR/t)

                              —

                              0207 25 10 (170 EUR/t)

                              —

                              0207 25 90 (186 EUR/t)

                              —

                              0207 26 10 (425 EUR/t)

                              —

                              0207 26 20 (205 EUR/t)

                              —

                              0207 26 30 (134 EUR/t)

                              —

                              0207 26 40 (93 EUR/t)

                              —

                              0207 26 50 (339 EUR/t)

                              —

                              0207 26 60 (127 EUR/t)

                              —

                              0207 26 70 (230 EUR/t)

                              —

                              0207 26 80 (415 EUR/t)

                              —

                              0207 27 10 (0 %)

                              —

                              0207 27 20 (0 %)

                              —

                              0207 27 30 (134 EUR/t)

                              —

                              0207 27 40 (93 EUR/t)

                              —

                              0207 27 50 (339 EUR/t)

                              —

                              0207 27 60 (127 EUR/t)

                              —

                              0207 27 70 (230 EUR/t)

                              —

                              0207 27 80 (0 %)

                  —

                  további 49 tonna (erga omnes) az EK-vámkontingens a „bontott csirke, frissen, hűtve vagy fagyasztva” tekintetében (vámtarifaszámok: 0207 11 10, 0207 11 30, 0207 11 90, 0207 12 10, 0207 12 90),

                  —

                  további 4 070 tonna (erga omnes) az EK-vámkontingens a „baromfidarabok, frissen, hűtve vagy fagyasztva” tekintetében (vámtarifaszámok: 0207 13 10, 0207 13 20, 0207 13 30, 0207 13 40, 0207 13 50, 0207 13 60, 0207 13 70, 0207 14 20, 0207 14 30, 0207 14 40, 0207 14 60),

                  —

                  további 1 605 tonna (erga omnes) az EK-vámkontingens a „darabok szárnyasokból” tekintetében (vámtarifaszám: 0207 14 10), a kontingensen belüli mennyiségre vonatkozó vámtétel 795 EUR/t,

                  —

                  további 201 tonna (erga omnes) az EK-vámkontingens a „pulykahús, frissen, hűtve vagy fagyasztva” tekintetében (vámtarifaszámok: 0207 24 10, 0207 24 90, 0207 25 10, 0207 25 90, 0207 26 10, 0207 26 20, 0207 26 30, 0207 26 40, 0207 26 50, 0207 26 60, 0207 26 70, 0207 26 80, 0207 27 30, 0207 27 40, 0207 27 50, 0207 27 60, 0207 27 70),

                  —

                  további 2 485 tonna (erga omnes) az EK-vámkontingens a „pulykadarabok, fagyasztva” tekintetében (vámtarifaszám: 0207 27 10, 0207 27 20, 0207 27 80),

                  —

                  4 722 tonna országspecifikus (USA) vámkontingens „fagyasztott, csontozott sonka és tarja” tekintetében (vámtarifaszámok: ex02031955 és ex02032955), a kontingensen belüli mennyiségre vonatkozó vámtétel 250 EUR/t,

                  —

                  további 1 265 tonna (erga omnes) az EK-vámkontingens a „fagyasztott, csontozott sonka és tarja” tekintetében (vámtarifaszámok: ex02031955, ex02032955),

                  —

                  további 67 tonna (erga omnes) az EK-vámkontingens a „hasított sertés vagy hasított félsertés, frissen, hűtve vagy fagyasztva” tekintetében (vámtarifaszámok: 0203 11 10, 0203 21 10),

                  —

                  további 35 tonna (erga omnes) az EK-vámkontingens a „darabolt házisertés, frissen, hűtve vagy fagyasztva, csontos vagy csontozott, kivéve a külön kiszerelt vesepecsenyét” tekintetében (vámtarifaszámok: 0203 12 11, 0203 12 19, 0203 19 11, 0203 19 13, 0203 19 55, 0203 19 59, 0203 22 11, 0203 22 19, 0203 29 11, 0203 29 13, 0203 29 15, 0203 29 55, 0203 29 59),

                  —

                  további 2 tonna (erga omnes) az EK-vámkontingens „kolbász, száraz vagy kenhető, főzés nélkül” tekintetében (vámtarifaszámok: 1601 00 91, 1601 00 99),

                  —

                  további 61 tonna (erga omnes) az EK-vámkontingens „sertésből készült konzervált hús” tekintetében (vámtarifaszámok: 1602 41 10, 1602 42 10, 1602 49 11, 1602 49 13, 1602 49 15, 1602 49 19, 1602 49 30, 1602 49 50),

                  —

                  az EK-vámkontingens kiigazítása 5 676 tonnára „élő juh, a fajtatiszta tenyészállatok kivételével” tekintetében (vámtarifaszámok 0104 10 30, 0104 10 80, 0104 20 90), a kontingensen belüli mennyiségre vonatkozó vámtétel 10 %,

                  —

                  további 60 tonna (erga omnes) az EK-vámkontingens a „pizzasajtok” tekintetében (vámtarifaszámok: ex04061020, ex04061080),

                  —

                  további 38 tonna (erga omnes) az EK-vámkontingens az „ementáli” tekintetében (vámtarifaszámok: ex04063010, 0406 90 13),

                  —

                  további 213 tonna (erga omnes) az EK-vámkontingens a „gruyère, sbrinz” tekintetében (vámtarifaszámok: ex04063010, 0406 90 15),

                  —

                  további 7 tonna (erga omnes) az EK-vámkontingens a „feldolgozásra szánt sajtok” tekintetében (vámtarifaszámok: 0406 90 01),

                  —

                  további 5 tonna (erga omnes) az EK-vámkontingens a „cheddar” tekintetében (vámtarifaszám: 0406 90 21),

                  —

                  további 25 tonna (erga omnes) az EK-vámkontingens a „friss sajtok” tekintetében (vámtarifaszámok: 0406 10 20, ex04061080, 0406 20 90, 0406 30 31, 0406 30 39, 0406 30 90, 0406 40 10, 0407 40 50, 0407 40 90, 0406 90 17, 0406 90 18, 0406 90 23, 0406 90 25, 0406 90 27, 0406 90 29, 0406 90 31, 0406 90 33, 0406 90 35, 0406 90 37, 0406 90 39, 0406 90 50, ex04069063, 0406 90 69, 0406 90 73, ex04069075, ex04069076, 0406 90 78, ex04069079, ex04069081, 0406 90 82, 0406 90 84, 0406 90 86, 0406 90 87, 0406 90 88, 0406 90 93, 0406 90 99),

                  —

                  7 tonna (erga omnes) vámkontingens megnyitása hántolatlan rizs tekintetében (vámtarifaszám: 1006 10), a kontingensen belüli mennyiségre vonatkozó vámtétel 15 %,

                  —

                  1 634 tonna (erga omnes) vámkontingens megnyitása előmunkált rizs tekintetében (vámtarifaszám: 1006 20), a kontingensen belüli mennyiségre vonatkozó vámtétel 15 %,

                  —

                  további 25 516 tonna (erga omnes) az EK-vámkontingens a teljesen hántolt és félig hántolt rizs tekintetében (vámtarifaszám: 1006 30), a kontingensen belüli mennyiségre vonatkozó vámtétel 0 %,

                  —

                  további 31 788 tonna (erga omnes) az EK-vámkontingens a törmelékrizs tekintetében (vámtarifaszám: 1006 40), a kontingensen belüli mennyiségre vonatkozó vámtétel 0 %,

                  —

                  további 6 215 tonna (erga omnes) az EK-vámkontingens az árpa tekintetében (vámtarifaszám: 1003 00), a kontingensen belüli mennyiségre vonatkozó vámtétel 16 EUR/t,

                  —

                  további 6 787 tonna (erga omnes) az EK-vámkontingens a közönséges búza tekintetében (vámtarifaszám: 1001 90 99), a kontingensen belüli mennyiségre vonatkozó vámtétel 12 EUR/t,

                  —

                  242 074 tonna (erga omnes) vámkontingens megnyitása kukorica tekintetében (vámtarifaszám: 1005 10 90, 1005 90 00), a kontingensen belüli mennyiségre vonatkozó vámtétel 0 %,

                  —

                  további 1 413 tonna (erga omnes) az EK-vámkontingens nyers nádcukor tekintetében (vámtarifaszám: 1701 11 10), a kontingensen belüli mennyiségre vonatkozó vámtétel 98 EUR/t,

                  —

                  1 253 tonna (erga omnes) vámkontingens megnyitása fruktóz tekintetében (vámtarifaszám: 1702 50 00), a kontingensen belüli mennyiségre vonatkozó vámtétel 20 %,

                  —

                  további 44 tonna (erga omnes) az EK-vámkontingens a sárgarépa és fehérrépa tekintetében (vámtarifaszám: 0706 10 00),

                  —

                  további 34 tonna (erga omnes) az EK-vámkontingens uborka tekintetében (vámtarifaszám: 0707 00 05),

                  —

                  472 tonna (erga omnes) vámkontingens megnyitása paradicsom tekintetében (vámtarifaszám: 0702 00 00),

                  —

                  2 838 tonna (erga omnes) vámkontingens megnyitása tartósított ananász, citrusgyümölcs, körte, kajszibarack, cseresznye, őszibarack és eper tekintetében (vámtarifaszámok: 2008 20 11, 2008 20 19, 2008 20 31, 2008 20 39, 2008 20 71, 2008 30 11, 2008 30 19, 2008 30 31, 2008 30 39, 2008 30 79, 2008 40 11, 2008 40 19, 2008 40 21, 2008 40 29, 2008 40 31, 2008 40 39, 2008 50 11, 2008 50 19, 2008 50 31, 2008 50 39, 2008 50 51, 2008 50 59, 2008 50 71, 2008 60 11, 2008 60 19, 2008 60 31, 2008 60 39, 2008 60 60, 2008 70 11, 2008 70 19, 2008 70 31, 2008 70 39, 2008 70 51, 2008 70 59, 2008 80 11, 2008 80 19, 2008 80 31, 2008 80 39, 2008 80 70), a kontingensen belüli mennyiségre vonatkozó vámtétel 20 %,

                  —

                  7 044 tonna (erga omnes) vámkontingens megnyitása gyümölcslé tekintetében (vámtarifaszámok: 2009 11 11, 2009 11 19, 2009 19 11, 2009 19 19, 2009 29 11, 2009 29 19, 2009 39 11, 2009 39 19, 2009 49 11, 2009 49 19, 2009 79 11, 2009 79 19, 2009 80 11, 2009 80 19, 2009 80 32, 2009 80 33, 2009 80 35, 2009 80 36, 2009 80 38, 2009 90 11, 2009 90 19, 2009 90 21, 2009 90 29), a kontingensen belüli mennyiségre vonatkozó vámtétel 20 %,

                  —

                  további 29 tonna (erga omnes) az EK-vámkontingens szőlőlé tekintetében (vámtarifaszámok: 2009 61 90, 2009 69 11, 2009 69 19, 2009 69 51, 2009 69 90),

                  —

                  további 295 tonna (erga omnes) az EK-vámkontingens friss vagy hűtött újburgonya tekintetében (vámtarifaszám: ex07019050),

                  —

                  a fehérjekoncentrátumokra (vámtarifaszám: 2106 10 80) vonatkozó 9 %-os értékvám eltörlése,

                  —

                  az országspecifikus (USA) vámkontingens 10 000 tonna kukoricaglutén (vámtarifaszám: ex23031011), a kontingensen belüli mennyiségre vonatkozó vámtétel 16 %,

                  —

                  532 tonna (erga omnes) vámkontingens megnyitása tészta tekintetében (vámtarifaszám: 1902; 1902 20 10 és 1902 20 30 kivételével), a kontingensen belüli mennyiségre vonatkozó vámtétel 11 %,

                  —

                  107 tonna (erga omnes) vámkontingens megnyitása csokoládé tekintetében (vámtarifaszám: 1806), a kontingensen belüli mennyiségre vonatkozó vámtétel 43 %,

                  —

                  921 tonna (erga omnes) vámkontingens megnyitása élelmiszer-készítmények tekintetében (vámtarifaszám: 2106 90 98), a kontingensen belüli mennyiségre vonatkozó vámtétel 18 %,

                  —

                  191 tonna (erga omnes) vámkontingens megnyitása gabonából készült élelmiszer-készítmények tekintetében (vámtarifaszámok: 1901 90 99, 1904 30 00, 1904 90 80, 1905 90 20), a kontingensen belüli mennyiségre vonatkozó vámtétel 33 %,

                  —

                  2 058 tonna (erga omnes) vámkontingens megnyitása kutya- és macskaeledel tekintetében (vámtarifaszámok: 2309 10 13, 2309 10 15, 2309 10 19, 2309 10 33, 2309 10 39, 2309 10 51, 2309 10 53, 2309 10 59, 2309 10 70), a kontingensen belüli mennyiségre vonatkozó vámtétel 7 %.

            Az EU-15 pontos tarifális megnevezése vonatkozik valamennyi fenti vámtarifaszámra és kontingensre.

   Genf, 2006. március 22.
   Tisztelt Uram!
   Hivatkozom az Ön levelére, amely a következőket állapítja meg:

      „Az 1994. évi GATT XXIV. cikke 6. pontja, valamint XXVIII. cikke alapján folytatott tárgyalásoknak megfelelően, amelyek a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országok Európai Unióhoz való csatlakozása során történő módosítását érintették, és e tárgyalások lezárása érdekében az alábbi megállapodás született az Európai Közösség és az Amerikai Egyesült Államok között:
      Legkésőbb 2006. április 1-jéig az EK – az e levél mellékletében meghatározott módosításokkal – beépíti az EK-25 (a 25 tagállammal rendelkező Európai Közösség) vámterületére érvényes listájába és kötelező erejűvé teszi azokat az engedményeket, amelyek szerepeltek az EK-15 (a 15 tagállammal rendelkező Európai Közösség) vámterületére vonatkozó CXL. listán.
      Az EK a lehető leghamarabb, de legkésőbb 2006. július 1-jétől csökkenti a vámtarifákat, és a mellékletben feltüntetett módon kiigazítja a vámkontingenseket.
      A vámkontingensek tekintetében a teljes évi kontingensmennyiség áll rendelkezésre attól függetlenül, mikor állapítják meg a kontingenseket.
      Bármely fél kérésére a megállapodásban szereplő ügyekkel kapcsolatban bármely időpontban sor kerülhet konzultációkra.
      Kérem, a nemzeti eljárásokkal összhangban folytatott megfontolások után erősítse meg, hogy e megállapodással kormánya egyetért, és e levél, valamint az Ön megerősítő válasza által megállapodás jön létre, amely levele keltétől lép hatályba.”

   Ezennel örömmel fejezem ki kormányom egyetértését.
   Kérem, Uram, fogadja megkülönböztetett nagyrabecsülésem kifejezését.

         Az Amerikai Egyesült Államok részéről


title: A Tanács (EU) 2017/886 határozata (2017. május 22.) a Régiók Bizottságának a Cseh Köztársaság által javasolt három tagja és hat póttagja kinevezéséről

text:
               24.5.2017

               HU

               Az Európai Unió Hivatalos Lapja

               L 135/23

         A TANÁCS (EU) 2017/886 HATÁROZATA
   (2017. május 22.)
   a Régiók Bizottságának a Cseh Köztársaság által javasolt három tagja és hat póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a cseh kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Josef NOVOTNÝ és Jana VAŇHOVÁ hivatali idejének lejártát követően a Régiók Bizottsága két tagjának helye megüresedett.

               (3)

               A Régiók Bizottsága egy tagjának helye megüresedett, miután lejárt az a mandátum, amelynek alapján Ondřej BENEŠÍK-et (Councillor of Strání municipality) tagnak javasolták.

               (4)

               Jiří BĚHOUNEK, Jan BIRKE, Stanislav MIŠÁK, Martin NETOLICKÝ és Jiří ROZBOŘIL hivatali idejének lejártát követően a Régiók Bizottsága öt póttagjának helye megüresedett.

               (5)

               Pavel BRANDA-nak a Régiók Bizottsága tagjává történő kinevezését követően egy póttag helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Jaroslava POKORNÁ JERMANOVÁ, Zastupitelka Středočeského kraje,

                           —

                           Ondřej BENEŠÍK, Zastupitel Zlínského kraje (mandátumváltozás),

                           —

                           Pavel BRANDA, Zastupitel obce Rádlo;

                     és

               b)

               póttagként:

                           —

                           Zdeněk KARÁSEK, Zastupitel Moravskoslezského kraje,

                           —

                           Pavel PACAL, Zastupitel Kraje Vysočina,

                           —

                           Miroslav KUBÁSEK, Zastupitel Jihomoravského kraje,

                           —

                           Radim SRŠEŇ, Zastupitel Olomouckého kraje,

                           —

                           Věslav MICHALIK, Zastupitel Středočeského kraje,

                           —

                           František JOHN, Zastupitel města Zábřeh.

         2. cikk
   Ez a határozat az elfogadásának napján lép hatályba.

      Kelt Brüsszelben, 2017. május 22-én.

            a Tanács részéről

            az elnök

         E. BARTOLO

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: 2014/817/EU: Az Európai Parlament és a Tanács határozata ( 2014. október 22. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Franciaország „EGF/2014/006 FR/PSA” referenciaszámú kérelme)

text:
               20.11.2014

               HU

               Az Európai Unió Hivatalos Lapja

               L 333/21

         AZ EURÓPAI PARLAMENT ÉS A TANÁCS HATÁROZATA
   (2014. október 22.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Franciaország „EGF/2014/006 FR/PSA” referenciaszámú kérelme)

      (2014/817/EU)

   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre (2) és különösen annak 12. cikkére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (3) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (EGAA) azzal a céllal hozták létre, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy az 546/2009/EK európai parlamenti és tanácsi rendelet (4) értelmében a globális pénzügyi és gazdasági válság elhúzódása, vagy egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető egyéni vállalkozóknak, és segítse őket a munkaerőpiacra történő ismételt beilleszkedésben.

               (2)

               Az EGAA éves maximális összege az 1311/2013/EU, Euratom tanácsi rendelet 12. cikkében meghatározottaknak megfelelően (2011-es árakon számítva) 150 millió EUR.

               (3)

               A franciaországi PSA Peugeot Citroën Automobiles vállalatnál történt elbocsátásokra tekintettel Franciaország 2014. április 25-én kérelmet nyújtott be az EGAA igénybevétele iránt, amelyet az 1309/2013/EU rendelet 8. cikkének (3) bekezdésében előírt módon további információkkal egészített ki. A kérelem eleget tesz az 1309/2013/EU rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek.

               (4)

               Az EGAA-t tehát a Franciaország által benyújtott kérelem alapján igénybe kell venni 12 704 605 EUR összegű pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból 12 704 605 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2014. október 22-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         B. DELLA VEDOVA

      (1)  HL L 347., 2013.12.20., 855. o.

      (2)  HL L 347., 2013.12.20., 884. o.

      (3)  HL C 373., 2013.12.20., 1. o.

      (4)  HL L 167., 2009.6.29., 26. o.


title: Miloslav Ransdorf mentelmi jogának felfüggesztése Az Európai Parlament 2009. február 3-i határozata a Miloslav Ransdorf mentelmi jogának felfüggesztésére irányuló kérelemről (2008/2176(IMM))

text:
               18.3.2010

               HU

               Az Európai Unió Hivatalos Lapja

               CE 67/148

         Miloslav Ransdorf mentelmi jogának felfüggesztése

      P6_TA(2009)0035

   Az Európai Parlament 2009. február 3-i határozata a Miloslav Ransdorf mentelmi jogának felfüggesztésére irányuló kérelemről (2008/2176(IMM))
   (2010/C 67 E/20)

      Az Európai Parlament,

               —

               tekintettel a Cseh Köztársaság illetékes hatósága által 2008. június 16-én eljuttatott és a 2008. július 9-i plenáris ülésen bejelentett, Miloslav Ransdorf mentelmi jogának felfüggesztésére irányuló kérelemre,

               —

               miután eljárási szabályzata 7. cikke (3) bekezdésének megfelelően meghallgatta Miloslav Ransdorfot,

               —

               tekintettel az Európai Közösségek kiváltságairól és mentességeiről szóló, 1965. április 8-i jegyzőkönyv 10. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az Európai Közösségek Bíróságának 1964. május 12-i és 1986. július 10-i határozatára (1),

               —

               tekintettel a Cseh Köztársaság Alkotmányának 27. cikke (4) bekezdésére,

               —

               tekintettel eljárási szabályzata 6. cikkének (2) bekezdésére és 7. cikkére,

               —

               tekintettel a Jogi Bizottság jelentésére (A6-0008/2009),

               A.

               mivel Miroslav Ransdorf az Európai Parlament képviselője, akit a 2004. június 10–13-án megtartott hatodik közvetlen választások során választottak meg, és mivel megbízólevelét 2004. december 14-én vizsgálta meg a Parlament (2),

               B.

               mivel az Európai Közösségek kiváltságairól és mentességeiről szóló 1965. április 8-i jegyzőkönyv 10. cikke szerint az Európai Parlament ülései alatt annak képviselői saját államuk területén a parlamentjük tagjaira vonatkozó mentességet élvezik; mivel nem lehet hivatkozni a mentességre olyan esetben, amikor valamely képviselőt bűncselekmény elkövetésében tetten érnek; és mivel a mentesség nem akadályozhatja meg az Európai Parlamentet azon jogának gyakorlásában, hogy valamely képviselőjének mentességét felfüggessze,

               C.

               mivel a cseh alkotmány 27. cikke (4) bekezdésének értelmében egyetlen parlamenti képviselő vagy szenátor sem vonható büntető eljárás alá azon ház hozzájárulása nélkül, amelynek tagja, és ha az adott ház megtagadja a hozzájárulást, a büntető eljárásra soha többet nem kerülhet sor,

               1.

               úgy határoz, hogy felfüggeszti Miloslav Ransdorf mentelmi jogát;

               2.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését a Cseh Köztársaság illetékes hatóságainak.

      (1)  101/63 sz. Wagner kontra Fohrmann és Krier ügy (EBHT 1964., 195. o.), illetve 149/85 sz. Wybot kontra Faure és társai ügy (EBHT 1986., 2391.o.).

      (2)  HL C 226. E, 2005.9.15., 51. o.


title: 2011/334/Euratom: A Tanács határozata ( 2006. november 21. ) a fúziósenergia-kutatás terén folytatandó együttműködésről szóló, a Bizottság által képviselt Európai Atomenergia-közösség és a Koreai Köztársaság kormánya közötti megállapodás Bizottság általi megkötésének jóváhagyásáról

text:
               11.6.2011

               HU

               Az Európai Unió Hivatalos Lapja

               L 154/1

         A TANÁCS HATÁROZATA
   (2006. november 21.)
   a fúziósenergia-kutatás terén folytatandó együttműködésről szóló, a Bizottság által képviselt Európai Atomenergia-közösség és a Koreai Köztársaság kormánya közötti megállapodás Bizottság általi megkötésének jóváhagyásáról
   (2011/334/Euratom)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel a Bizottság javaslatára,
   mivel:

               (1)

               A Bizottság, a Tanács 2006. április 14-i irányelveivel összhangban, tárgyalásokat folytatott egy, a fúziósenergia-kutatás terén folytatandó együttműködésről szóló, az Európai Közösségek Bizottsága által képviselt Európai Atomenergia-közösség és a Koreai Köztársaság közötti megállapodásról,

               (2)

               Indokolt jóváhagyni, hogy a Bizottság megkösse a megállapodást,

         A KÖVETKEZŐKÉPPEN HATÁROZOTT:
   Egyetlen cikk
   A fúziósenergia-kutatás terén folytatandó együttműködésről szóló, a Bizottság által képviselt Európai Atomenergia-közösség és a Koreai Köztársaság kormánya közötti megállapodásnak – az Európai Atomenergia-közösség nevében és annak megbízásából – a Bizottság által történő megkötése jóváhagyásra kerül.
   A megállapodás szövegét e határozathoz csatolták.

      Kelt Brüsszelben, 2006. november 21-én.

            a Tanács részéről

            az elnök

         U.-M. WIDEROOS

    ---documentbreak---

               11.6.2011

               HU

               Az Európai Unió Hivatalos Lapja

               L 154/2

         FORDÍTÁS
   MEGÁLLAPODÁS
   az Európai Közösségek Bizottsága által képviselt Európai Atomenergia-közösség és a Koreai Köztársaság kormánya között a fúziósenergia-kutatás terén folytatandó együttműködésről
   Az Európai Közösségek Bizottsága által képviselt Európai Atomenergia-közösség (EURATOM) és a Koreai Köztársaság kormánya (a továbbiakban együtt: a felek);
   MIVEL az egyrészről az Európai Közösség és tagállamai, és másrészről a Koreai Köztársaság kormánya közötti kereskedelemről és együttműködésről szóló, 1996. október 28-i keretmegállapodásban a felek vállalják, hogy az energia és a környezetvédelem terén előmozdítják az együttműködést, és hogy ezen belül új és megújuló energiaforrásokat fejlesztenek ki, valamint
   AZZAL AZ ÓHAJJAL, hogy tovább ösztönözzék a fúziós energiának, mint környezeti szempontból potenciálisan elfogadható, gazdaságilag versenyképes és gyakorlatilag korlátlan energiaforrásnak a fejlesztését,
   A KÖVETKEZŐKBEN ÁLLAPODTAK MEG:
   I. cikk
   Célkitűzés
   E megállapodás célja, hogy szorosabbá tegye a felek közötti együttműködést a fúziós programjaik által lefedett területeken, a kölcsönös haszon és az általános viszonosság szellemében, azzal a céllal, hogy a fúziósenergia-rendszerhez szükséges tudományos ismereteiket és technológiai képességeiket továbbfejleszszék.
   II. cikk
   Együttműködési területek
   Az e megállapodás szerinti együttműködés az alábbiakra terjedhet ki:

               a)

               tokamakok, beleértve a jelenlegi generáció nagyszabású projektjeit és a következő generációk projektjeivel kapcsolatos tevékenységeket;

               b)

               a tokamakok alternatívái;

               c)

               a mágneses fúziósenergia-technológia;

               d)

               plazmaelmélet és alkalmazott plazmafizika;

               e)

               programpolitikák és -tervek; valamint

               f)

               egyéb területek, amelyekről a felek írásban megállapodnak, feltéve, hogy mindkét fél programjai kiterjednek rájuk.

         III. cikk
   Az együttműködés formái
   (1)   Az e megállapodás szerinti együttműködés lehetséges formái kiterjednek, de nem korlátozódnak az alábbiakra:

               a)

               tudományos és műszaki tevékenységekkel, fejlesztésekkel, gyakorlatokkal és eredményekkel, valamint programpolitikákkal és -tervekkel kapcsolatos információk és adatok cseréje és átadása, beleértve nem nyilvános információknak a VI. és VII. cikkben előírt feltételek szerinti cseréjét;

               b)

               kutatók, mérnökök és egyéb szakemberek megállapodás szerinti időre szóló cseréje azzal a céllal, hogy a VIII. cikkel összhangban kísérletekben, elemzésekben, tervezésben és egyéb kutatási és fejlesztési tevékenységekben vegyenek részt;

               c)

               konferenciák és egyéb találkozók szervezése azzal a céllal, hogy információt cseréljenek a II. cikkben felsorolt területek megállapodás szerinti tárgyköreiben, és meghatározzák, hogy az V. cikkel összhangban milyen együttműködési tevékenységeket célszerű végezni;

               d)

               minták, anyagok, berendezések (műszerek és alkatrészek) kísérleti, vizsgálati és értékelési célú cseréje és átadása a IX. és a X. cikkel összhangban;

               e)

               közös kutatások, projektek vagy kísérletek végrehajtása, beleértve azok közös tervezését, kialakítását és lebonyolítását;

               f)

               adatkapcsolatok – például, de nem kizárólag távadat-elemző eszközök – létrehozása; valamint

               g)

               az együttműködés egyéb olyan formái, amelyekről a felek írásban megállapodtak.

         (2)   A felek szükség szerint összehangolják az e határozat hatálya alá tartozó tevékenységeiket más nemzetközi fúziós kutatási és fejlesztési tevékenységekkel, hogy ezek között minél kevesebb átfedés legyen.
   E megállapodás rendelkezései nem sértik a felek között fennálló vagy később létrejövő együttműködési megállapodásokat.
   IV. cikk
   Koordinációs bizottság és végrehajtó titkárságok
   (1)   A felek koordinációs bizottságot hoznak létre az e megállapodás szerinti tevékenységek összehangolására és felügyeletére. Mindkét fél azonos számban nevez ki koordinációs bizottsági tagokat, és az általa kinevezett tagok közül egyet kijelöl a küldöttség vezetőjéül. A koordinációs bizottság évente, a Koreai Köztársaságban és az Európai Unióban felváltva, vagy megállapodás szerint ettől eltérő helyen és időben ülésezik. Az ülésen a fogadó fél küldöttségének vezetője elnököl.
   (2)   A koordinációs bizottság figyelemmel kíséri az e megállapodás szerinti tevékenységek előrehaladását és terveit, továbbá olyan, jövőbeli együttműködési tevékenységeket indítványoz, hangol össze és hagy jóvá, amelyek a megállapodás hatálya alá tartoznak, tekintettel műszaki értékükre és a bennük megnyilvánuló igyekezetre, hogy a megállapodás szerinti kölcsönös haszon és az általános viszonosság érvényesüljön.
   (3)   A koordinációs bizottság mindig közös megegyezéssel határoz.
   (4)   Mindkét fél egy-egy végrehajtó titkárt jelöl ki, aki a koordinációs bizottság ülései közötti időszakokban a nevében eljár az e megállapodás hatálya alá tartozó összes együttműködési kérdésben. A végrehajtó titkárok felelnek az együttműködés mindennapi ügyviteléért.
   V. cikk
   Végrehajtás
   (1)   Mindkét fél megfelelő jogalanyokat jelöl ki az e megállapodás szerinti tevékenységek végrehajtására.
   (2)   Ha a koordinációs bizottság valamely együttműködési tevékenységet jóváhagy, szükség esetén e megállapodás szerinti, annak feltételeire figyelemmel lévő projekttervezetet is jóvá kell hagynia.
   (3)   Minden projekttervezetben fel kell sorolni a projekt végrehajtásával megbízott jogalanyokat, valamint részletesen rendelkezni kell az együttműködési tevékenység végrehajtásáról, így többek között, de nem kizárólag a tevékenység műszaki tartalmáról és ügyviteléről, az alkalmazandó sugármentesítési felelősségről, a nem nyilvános információk cseréjéről, a berendezések cseréjéről, a szellemi tulajdon kezeléséről, az összköltségről, a költségmegosztásról és az ütemtervről, esettől függően.
   VI. cikk
   Az információkhoz való hozzáférés és azok terjesztése
   (1)   Mindkét fél, saját hatályos törvényi és rendeleti rendelkezéseire és e megállapodás rendelkezéseire is figyelemmel, megbízottaival együtt vállalja, hogy a másik fél és annak megbízottai számára hozzáférhetővé teszi a rendelkezésére álló összes olyan információt, amely az e megállapodás szerinti együttműködési tevékenységek végrehajtásához szükséges.
   (2)   A felek és megbízottaik előmozdítják az általuk jogszerűen nyilvánosságra hozható, e megállapodás értelmében közösen kifejlesztett, illetőleg átadásra vagy cserére szánt információ minél szélesebb körű terjesztését, a nem nyilvános információk védelmére és az e megállapodás értelmében létrejött vagy átadott szellemi tulajdon védelmére is figyelemmel.
   (3)   Az információnak, amelyet az egyik fél a másik félnek továbbít, a továbbító fél legjobb tudomása és meggyőződése szerint pontosnak kell lennie, a továbbító fél azonban nem szavatolja, hogy az átadott információt az átvevő fél vagy bármely harmadik fél bizonyos módon fel tudja használni vagy alkalmazni tudja. A felek által közösen kifejlesztett információk a felek legjobb tudomása és meggyőződése szerint pontosak. Egyik fél sem szavatolja a közösen kifejlesztett információk pontosságát, sem azt, hogy a felek vagy bármely harmadik fél azokat bizonyos célra fel tudja használni vagy alkalmazni tudja.
   VII. cikk
   Szellemi tulajdon
   Az e megállapodás hatálya alá tartozó együttműködési tevékenységek során keletkezett vagy átadott szellemi tulajdon védelmét és felosztását az A. mellékletben szereplő rendelkezések szabályozzák, amelyek e megállapodás elválaszthatatlan részét képezik, és amelyeket az e megállapodás szerint végzett valamennyi tevékenységre alkalmazni kell.
   VIII. cikk
   A személyzet cseréje
   A személyzetnek e megállapodás szerinti, a felek vagy azok megbízottai közötti cseréjére a következő rendelkezéseket kell alkalmazni:

               a)

               mindkét fél gondoskodik a megállapodás alapján tervezett tevékenységek elvégzéséhez szükséges képességekkel és szaktudással rendelkező képzett személyzet kiválasztásáról. Minden ilyen személyzetcseréről előzetes megállapodást kell kötni, a felek közötti levélváltás formájában, hivatkozva erre a megállapodásra és a szellemi tulajdonnal kapcsolatos vonatkozó rendelkezéseire, továbbá a szóban forgó együttműködési tevékenységre;

               b)

               a felek felelősek a cserében részt vevő saját személyzetük bérezéséért, biztosításáért és járandóságainak kifizetéséért;

               c)

               a felek eltérő megállapodása hiányában a kiküldő fél fedezi a fogadó létesítménybe csere keretében látogató saját személyzetének utazási és megélhetési költségeit;

               d)

               a csere során a fogadó fél gondoskodik a másik fél munkatársainak (és a velük egy háztartásban élő családtagoknak) az elszállásolásáról, a kölcsönös megelégedettséget és a viszonosságot szem előtt tartva;

               e)

               a fogadó fél – saját vonatkozó törvényi és rendeleti rendelkezéseivel összhangban – minden szükséges segítséget megad a személyzetcserében a másik fél részéről részt vevő személyeknek az adminisztratív ügyintézést (például a vízumszerzést) illetően;

               f)

               a felek gondoskodnak arról, hogy a személyzetcsere résztvevői betartsák a fogadó létesítményben érvényes általános munkavédelmi és biztonsági előírásokat;

               g)

               a felek – saját költségükre – megfigyelhetik a másik fél vizsgálati tevékenységét és elemző munkáját a II. cikkben meghatározott együttműködési területeken. A szóban forgó megfigyelés a személyzet látogatásai útján történhet, és a fogadó fél adott alkalomra szóló előzetes beleegyezéséhez van kötve.

         IX. cikk
   Berendezések, minták stb. cseréje
   Ha az egyik fél vagy annak megbízottja berendezéseket, műszereket, mintákat, alapanyagokat vagy szükséges cserealkatrészeket (a továbbiakban: berendezések stb.) cserél a másik féllel vagy annak megbízottjával, illetőleg ilyet kölcsönöz számára vagy bocsát rendelkezésére, az alábbi rendelkezések alkalmazandók a berendezések stb. szállítására és használatára:

               a)

               a küldő fél a megfelelő műszaki leírással, valamint a műszaki és tájékoztató dokumentációval együtt a lehető legrövidebb időn belül részletes jegyzéket ad át a biztosítandó berendezésekről;

               b)

               az V. cikkben említett projekttervezetben rögzített eltérő megállapodás hiányában az átadott berendezések stb. a küldő fél tulajdonában maradnak, és a koordinációs bizottság által meghatározott időpontban vissza kell szolgáltatni őket a küldő félnek;

               c)

               a berendezések, stb. a fogadó létesítményben kizárólag a felek kölcsönös megállapodásával helyezhetők üzembe; valamint

               d)

               a fogadó fél biztosítja a berendezések, stb. elhelyezéséhez szükséges helyiségeket, továbbá a felek által kölcsönösen elfogadott műszaki követelményeknek megfelelően gondoskodik az elektromos árammal, vízzel, gázzal stb. való ellátásról.

         X. cikk
   Általános rendelkezések
   (1)   A felek saját hatályos törvényi és rendeleti rendelkezéseikre figyelemmel végzik az e megállapodásban szabályozott tevékenységeket, és ezekhez – az előirányzott pénzeszközök rendelkezésre állására is figyelemmel – forrásokat biztosítanak.
   (2)   A felek erre vonatkozó eltérő írásbeli megállapodásának hiányában az e megállapodás szerinti együttműködés költségeit mindig az a fél viseli, amelyiknél a költség keletkezik.
   (3)   Az értelmezéssel vagy végrehajtással összefüggő, a megállapodás kapcsán annak időtartama alatt felmerülő összes kérdést a felek közös megegyezésével kell rendezni.
   (4)   A megállapodás az Euratom tekintetében azokra a területekre alkalmazandó, amelyek az Euratomot létrehozó szerződés hatálya alá tartoznak, továbbá azon országok területére, amelyek teljes jogú társult tagként részt vesznek az Euratom fúziós programjában.
   XI. cikk
   Időtartam, módosítás és megszűnés
   (1)   Ez a megállapodás azon a napon lép hatályba, amelyen a felek írásban értesítik egymást a megállapodás hatálybalépéséhez szükséges belső eljárásaik lezárultáról, és öt (5) évig marad hatályban. A megállapodás hatálya automatikusan további öt (5) évvel meghosszabbodik, kivéve, ha a megállapodás lejárta előtt legalább hat hónappal az egyik szerződő fél írásban értesíti felmondási szándékáról a másik felet.
   (2)   Ez a megállapodás a felek írásos hozzájárulásával módosítható.
   (3)   Az e megállapodás megszüntetésekor vagy lejártakor befejezetlen közös tevékenységek vagy kísérletek egészen befejezésükig továbbra is e megállapodás feltételei szerint folytathatók.
   (4)   E megállapodást és a hatálya alá tartozó projekttervezeteket bármikor felmondhatja a felek bármelyike, ha legalább hat hónappal korábban írásbeli értesítés útján kezdeményezi a megállapodás, illetőleg a projekttervezet megszüntetését. Ez a megszüntetés nem sérti az esetleges jogokat, amelyeket a felek e megállapodás vagy az adott projekttervezet alapján, annak megszűnésének időpontjáig szereztek.
   (5)   Ez a megállapodás két eredeti példányban készült, 21 nyelven (angol, dán, cseh, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, szlovén és koreai nyelven.) Az angol és a koreai nyelvű szöveg hiteles.

      Fentiek hiteléül az alulírott meghatalmazottak aláírták ezt a megállapodást.
      Kelt Brüsszelben, a kétezer-hatodik év november havának huszonkettedik napján két példányban, angol és koreai nyelven.

         AZ EURÓPAI KÖZÖSSÉGEK BIZOTTSÁGA ÁLTAL KÉPVISELT EURÓPAI ATOMENERGIA-KÖZÖSSÉG RÉSZÉRŐL

         A KOREAI KÖZTÁRSASÁG KORMÁNYA RÉSZÉRŐL

   A. MELLÉKLET

      SZELLEMI TULAJDONJOGOK

   Az e megállapodás alapján keletkezett vagy átadott szellemi tulajdont az alábbiak szerint kell felosztani:
   I.   Alkalmazási kör

   Ez a melléklet – külön megállapodás hiányában – az e megállapodás hatálya alá tartozó valamennyi együttműködési tevékenységre alkalmazandó.
   II.   Tulajdonjog, jogok felosztása és gyakorlása

   A.   E megállapodás alkalmazásában a szellemi tulajdon jelentése megegyezik a Szellemi Tulajdon Világszervezetének létrehozásáról szóló, 1967. július 14-i stockholmi egyezmény 2. cikkében szereplő meghatározással.
   B.   Ez a melléklet azt tárgyalja, hogy a jogok, előnyök és jogdíjak hogyan osztandók fel a felek között. A felek kölcsönösen biztosítják, hogy a másik fél hozzájusson az e melléklet szerint neki járó szellemi tulajdonjogokhoz. Ez a melléklet másképp nem módosítja vagy sérti az említett jogoknak, előnyöknek és jogdíjaknak valamely szerződő fél és annak állampolgárai közötti felosztását, amely az adott fél jogszabályaiból és joggyakorlatából következik.
   C.   E megállapodás megszüntetése vagy lejárta nem befolyásolja az e melléklet szerinti jogokat és kötelezettségeket.

               (1)

               A felek közötti együttműködési tevékenységek esetében a közös kutatásból – azaz a mindkét fél támogatásával folytatott kutatásból – származó szellemi tulajdonról technológiakezelési tervben (TKT) kell rendelkezni az alábbi elvek alapján:

                           a)

                           A felek ésszerű időn belül értesítik egymást minden olyan szellemi tulajdonjogról, amely e megállapodás (vagy hozzá kapcsolódó végrehajtási megállapodások) alkalmazásából származik.

                           b)

                           Eltérő megállapodás hiányában a közös kutatás során keletkezett szellemi tulajdonnal kapcsolatos jogokat és előnyöket bármely szerződő fél területi korlátozás nélkül hasznosíthatja.

                           c)

                           Mindkét félnek kellő időben védelmet kell szereznie azon szellemi tulajdonnak, amelynek kapcsolódó jogai és előnyei a TKT alapján őt illetik meg.

                           d)

                           Mindkét fél nem kizárólagos, visszavonhatatlan, jogdíjmentes engedéllyel rendelkezik, hogy az e megállapodás alkalmazása során keletkező összes szellemi tulajdont kizárólag kutatási célra felhasználja.

                           e)

                           Azok a vendégkutatók, akik szellemi tulajdon létrehozásában vettek részt, szellemi tulajdonjogok jogosultjai és részesedést kapnak a fogadó intézmény által – saját politikájával összhangban – az említett szellemi tulajdonnal kapcsolatos jogok használatának engedélyezéséből szerzett jogdíjakból. A felek a vendégkutatókat nem részesíthetik saját állampolgáraiknál kedvezőtlenebb elbánásban az említett szellemi tulajdonjogok és jogdíjrészesedések odaítélése tekintetében. Ezenkívül minden feltalálóként elismert vendégkutatót a fogadó ország állampolgáraival azonos elbánás illet meg a díjak, prémiumok, előnyök és egyéb jutalmak tekintetében, a fogadó intézmény politikájával és a felek vonatkozó jogszabályaival összhangban.

               (2)

               A II.D.1. pont szerinti közös kutatáson kívüli együttműködési tevékenységek esetében mindkét szerződő fél – amennyire saját törvényi és rendeleti rendelkezései megkövetelik – minden résztvevőjét felkéri, hogy külön megállapodást írjon alá a közös kutatási tevékenységek végrehajtására és a résztvevők kapcsolódó jogaira és kötelességeire vonatkozóan. A szellemi tulajdon tekintetében e megállapodások általában többek között a tulajdonjoggal, a védelemmel, a kutatási célú felhasználás jogával, a hasznosítással és a továbbadással foglalkoznak, kitérve a közös nyilvánosságra hozatalra, a vendégkutatók jogaira és kötelezettségeire és a vitarendezési eljárásokra is. A megállapodások más kérdésekre – például az új és az előzetes információkhoz való hozzáférésre, az engedélyezésre és a felmutatandó eredményekre – is kitérhetnek.

         E.   Mindkét fél annak elérésére törekszik – megőrizve a megállapodásban érintett területek versenyfeltételeit –, hogy az e megállapodás és az annak értelmében létrejött megállapodások alapján szerzett jogokat birtokosaik úgy gyakorolják, hogy ezzel i. az e megállapodás szerint létrehozott vagy más módon elérhetővé tett információk felhasználására és terjesztésére ösztönözzenek, amennyiben ez összhangban áll az ebben a megállapodásban előírt feltételekkel, az annak IV. szakaszában foglalt rendelkezésekkel, valamint a feleknek az atomenergiát érintő különleges vagy bizalmas információk kezelésére vonatkozó hatályos nemzeti jogszabályaiban foglalt szabályokkal; és ii. hogy nemzetközi szabványok elfogadására és alkalmazására ösztönözzenek.
   III.   Szerzői jogi védelemben részesülő alkotások

   A feleket megillető szerzői jogok – e megállapodás feltételeinek megfelelően – a szellemi tulajdonjogok kereskedelmi vonatkozásairól szóló, a Kereskedelmi Világszervezet által kezelt megállapodással összhangban kezelendők.
   IV.   Tudományos irodalmi művek

   Az V. szakasznak a nem nyilvános információk kezelésére vonatkozó rendelkezéseire is figyelemmel az alábbi eljárásokat kell alkalmazni:

               A.

               Mindkét szerződő felet olyan nem kizárólagos, visszavonhatatlan, jogdíjmentes engedély illeti meg, amely feljogosítja, hogy lefordítson, sokszorosítson és nyilvánosan terjesszen olyan információt, amelyet tudományos és műszaki folyóiratban, cikkben, jelentésben, könyvben vagy más tájékoztatási eszköz révén közzétettek, és amelyek a felek által vagy az ő megbízásukból e megállapodás keretében végzett közös kutatásból származnak közvetlenül.

               B.

               Az e rendelkezés szerint létrejött, szerzői jogvédelem alatt álló művek nyilvánosan terjesztett példányainak mindegyikén fel kell tüntetni a szerzők nevét, kivéve, ha valamely szerző kifejezetten kéri neve elhagyását. A példányokon továbbá jól láthatóan fel kell tüntetni, hogy a mű a felek közös támogatásával jött létre.

         V.   Nem nyilvános információ

   A.   Dokumentum jellegű nem nyilvános információ

               (1)

               Mindkét fél a lehető leghamarabb meghatározza, hogy mely információkat kíván e megállapodás kapcsán a nyilvánosság elől elzárni, többek között az alábbi szempontok alapján:

                           a)

                           az információ olyan értelemben titkos, hogy egészét vagy részeinek elrendezését vagy kapcsolódását tekintve nem közismert és jogszerűen nem lehet könnyen hozzáférni;

                           b)

                           az információ – titkossága miatt – kereskedelmileg értékes vagy azzá válhat; valamint

                           c)

                           az információt jogszerűen kezelő személy – a körülmények alapján alaposnak tűnő indokkal – lépéseket tett az információ titkosságának megőrzéséért.

                     A felek bizonyos esetekben megállapodhatnak, hogy eltérő rendelkezés hiányában az e megállapodás szerinti közös kutatások során átadott, cserélt vagy létrehozott információk sem részben, sem egészükben nem hozhatók nyilvánosságra.

               (2)

               Mindkét szerződő fél biztosítja, hogy az e megállapodás szerinti nem nyilvános információt és annak ebből eredő megkülönböztetettségét a másik fél könnyen felismerhesse, például megfelelő jelölés vagy korlátozó felirat révén. Ez az említett információ bármilyen – teljes vagy részleges – másolatára is vonatkozik.
               Ha valamely szerződő fél vagy résztvevő olyan információ birtokába jut, amely e megállapodás értelmében nem nyilvános, annak megkülönböztetett jellegére tekintettel kell lennie. Ezek a korlátozások automatikusan megszűnnek azzal, ha az információt annak tulajdonosa korlátozás nélkül nyilvánosságra hozza.

               (3)

               Az e megállapodás alkalmazása során átadott nem nyilvános információt a fogadó fél továbbadhatja az általa alkalmazott személyeknek, beleértve saját alvállalkozóit és a fogadó fél azon érintett szervezeti egységeit, amelyek a folyamatban lévő közös kutatás meghatározott céljai érdekében erre felhatalmazást kaptak, a szükséges mérték elvét követve, és azzal a feltétellel, hogy az összes ilyen módon továbbadott nem nyilvános információ a melléklettel összhangban lévő és mindkét szerződő fél törvényi és rendeleti rendelkezéseinek megfelelő védelemben részesül, és ez róla a fentiek értelmében könnyen megállapítható.

         B.   Nem dokumentum jellegű nem nyilvános információ
   A megállapodás alapján szervezett konferenciákon és más találkozókon átadott nem dokumentum jellegű nem nyilvános információkat és egyéb, bizalmas vagy megkülönböztetetten kezelt információkat, illetőleg a személyzet bevonásából, a létesítmények használatából vagy a közös projektekből származó információkat a felek ugyanazon elvek szerint kezelik, mint amelyeket a megállapodás a dokumentum jellegű információkra ír elő, feltéve, hogy az ilyen, nem nyilvános vagy egyéb, bizalmas vagy megkülönböztetett információt fogadó felet legkésőbb az információ átadásakor írásban tájékoztatták az átadott információ titkosságáról.
   C.   Ellenőrzés
   Mindkét fél igyekszik elérni, hogy az e megállapodás alapján birtokába jutott nem nyilvános információkat az itt leírtak szerint ellenőrzése alatt tartsa. Ha valamelyik fél azt veszi észre, hogy nem lesz képes eleget tenni a fenti A. és B. pont terjesztést tiltó rendelkezéseknek, vagy hogy joggal feltételezhetően erre képtelenné válik, erről azonnal értesítenie kell a másik felet. Ezután a felek konzultálnak, hogy megfelelő intézkedéseket dolgozzanak ki.
   VI.   Vitarendezés, a szellemi tulajdon új és ismeretlen típusai

   A.   A felek szellemi tulajdonnal kapcsolatos vitáit e megállapodás X. cikkének (3) bekezdésével összhangban kell rendezni.
   A felek kölcsönös megegyezése alapján azonban az ilyen vitát – kötelező erejű ítélet végett – nemzetközi választott bíróság elé lehet vinni, a nemzetközi jog vonatkozó előírásaival összhangban. Eltérő megállapodás hiányában az UNCITRAL választott bírósági szabályzata az irányadó.
   B.   Abban az esetben, ha valamelyik szerződő fél arra a következtetésre jut, hogy az e megállapodás alapján végzett együttműködési tevékenységek bármelyike olyanfajta szellemi tulajdont eredményezhet, amelyre nem terjed ki a TKT, vagy ha más, nem várt nehézség merül fel, a felek haladéktalanul tárgyalásokba kezdenek annak biztosítása céljából, hogy mindkét fél területén megfelelően szabályozva legyen a kérdéses szellemi tulajdon védelme, hasznosítása és terjesztése.


title: Az Európai Parlament és a Tanács (EU) 2015/41 határozata ( 2014. december 17. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodás 13. pontja alapján történő igénybevételéről (Lengyelország „EGF/2013/006 PL/Fiat Auto Poland S.A.” referenciaszámú kérelme)

text:
               14.1.2015

               HU

               Az Európai Unió Hivatalos Lapja

               L 8/12

         AZ EURÓPAI PARLAMENT ÉS A TANÁCS (EU) 2015/41 HATÁROZATA
   (2014. december 17.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodás 13. pontja alapján történő igénybevételéről
   (Lengyelország „EGF/2013/006 PL/Fiat Auto Poland S.A.” referenciaszámú kérelme)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (1) és különösen annak 12. cikke (3) bekezdésére,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (2) és különösen annak 23. cikke második bekezdésére,
   tekintettel a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre (3) és különösen annak 12. cikkére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra (4) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (EGAA) azzal a céllal hozták létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               Az EGAA éves maximális összege az 1311/2013/EU, Euratom tanácsi rendelet 12. cikkében meghatározottaknak megfelelően (2011-es árakon számítva) 150 millió EUR.

               (3)

               Lengyelország a Fiat Auto Poland S.A.-nál és 21 beszállítójánál, illetve továbbfeldolgozó cégeknél történt elbocsátásokra tekintettel 2013. július 29-én az EGAA igénybevételére irányuló kérelmet nyújtott be, és 2014. június 16-ig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 1 259 610 EUR rendelkezésre bocsátására tesz javaslatot.

               (4)

               Az Alapot tehát igénybe kell venni a Lengyelország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból 1 259 610 EUR összeget kell igénybe venni kötelezettségvállalási és kifizetési előirányzatok biztosítására.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2014. december 17-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         B. DELLA VEDOVA

      (1)  HL L 406., 2006.12.30., 1. o.

      (2)  HL L 347., 2013.12.20., 855. o.

      (3)  HL L 347., 2013.12.20., 884. o.

      (4)  HL C 373., 2013.12.20., 1. o.


title: A Bizottság határozata (1997. október 2.) az eredetmegjelöléssel, földrajzi árujelzőkkel és a különleges tulajdonságokra vonatkozó tanúsítványokkal foglalkozó tudományos bizottság felállításáról szóló 93/53/EGK határozat módosításárólEGT vonatkozású szöveg

text:
Fontos jogi nyilatkozat

|

31997D0656

Hivatalos Lap L 277 , 10/10/1997 o. 0030 - 0030

		A Bizottság határozata(1997. október 2.)az eredetmegjelöléssel, földrajzi árujelzőkkel és a különleges tulajdonságokra vonatkozó tanúsítványokkal foglalkozó tudományos bizottság felállításáról szóló 93/53/EGK határozat módosításáról(EGT vonatkozású szöveg)(97/656/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,mivel meg kell határozni azokat a feltételeket, amiknek – kötelezettségeik gyakorlása során – a bizottság tagjainak meg kell felelniük,A KÖVETKEZŐKÉPPEN HATÁROZOTT:Egyetlen cikkA 93/53/EGK határozat a következőképpen módosul:1. a 6. cikk (1) bekezdésének első mondata helyébe a következő szöveg lép:"A tagokat hároméves időtartamra nevezik ki.";2. a 6. cikk (2) bekezdése helyébe a következő szöveg lép:"(2) A hároméves vagy a kétéves időtartam lejártával – az esettől függően – a tagok, az elnök és az alelnök helyettesítésükig vagy kinevezésük megújításáig hivatalban maradnak.";3. a 9. cikk helyébe a következő szöveg lép:"9. cikk(1) A Szerződés 214. cikkének sérelme nélkül, amennyiben a Bizottság képviselője arról tájékoztatja a bizottság tagjait, hogy a kért vélemény bizalmas természetű tárgyra vonatkozik, a tagok kötelesek a tevékenységük során tudomásukra jutott információt bizalmasan kezelni.(2) A bizottság tagjai hivatali idejük alatt vagy annak lejárta után sem használják fel szakmai célokra azokat az információkat, amelyek bizottsági tagi minőségükben jutottak a tudomásukra.";4. a határozat a következő cikkel egészül ki:"10. cikkFeladataik ellátása során a tagoknak kerülniük kell az érdekellentéteket."Kelt Brüsszelben, 1997. október 2-án.a Bizottság részérőlFranz Fischlera Bizottság tagja--------------------------------------------------


title: A Bizottság határozata (2015. június 1.) az élelmiszer-ellátási lánc működésének javításával foglalkozó magas szintű fórum létrehozásáról

text:
               2.6.2015

               HU

               Az Európai Unió Hivatalos Lapja

               C 179/3

         A BIZOTTSÁG HATÁROZATA
   (2015. június 1.)
   az élelmiszer-ellátási lánc működésének javításával foglalkozó magas szintű fórum létrehozásáról
   (2015/C 179/03)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A Szerződés 173. cikkének (1) bekezdése az Unióra és a tagállamokra ruházta azt a feladatot, hogy biztosítsák az uniós ipar versenyképességéhez szükséges feltételek meglétét, többek között a vállalkozások közötti együttműködés szempontjából kedvező környezet ösztönzése révén. A 173. cikk (2) bekezdése arra szólítja fel a tagállamokat, hogy a Bizottsággal kapcsolatot tartva konzultáljanak egymással, és amennyiben szükséges, hangolják össze fellépésüket. A Bizottság megtehet minden hasznos kezdeményezést az összehangolás előmozdítása érdekében.

               (2)

               2010-ben a Bizottság létrehozott egy szakértői csoportot, az élelmiszer-ellátási lánc működésének javításával foglalkozó magas szintű fórumot (a továbbiakban: fórum), hogy az – nyomon követve az élelmiszeripar versenyképességével foglalkozó magas szintű csoport ajánlását, és végrehajtva a „Hatékonyabban működő élelmiszer-ellátási lánc” című közleményben (2009) foglalt kezdeményezéseket – segítse a Bizottságot az agrár-élelmiszer-ipari ágazatra vonatkozó megalapozott ágazati szakpolitika kidolgozásában.

               (3)

               Az élelmiszer-ellátási lánc működésének javításával foglalkozó magas szintű fórum holisztikus megközelítést alkalmazva 2014-ig hozzájárult a teljes élelmiszer-ellátási lánc versenyképességét meghatározó főbb tényezők széles körű elemzéséhez. Felismerte, hogy következetességre van szükség az uniós élelmiszer-ellátási láncot érintő valamennyi szakpolitikai területen, különösen pedig a következők terén: mezőgazdaság, élelmiszer-biztonság, táplálkozás és egészség, környezet, kereskedelem, pénzügyi piacok, kutatás és innováció, és általában véve az iparpolitika.

               (4)

               A fórum 2014. október 15-i záróbeszámolójában a csoport 47 tagja egyhangúlag új megbízást kért a Bizottságtól a fórum számára ahhoz, hogy az folytathassa a konstruktív párbeszédet a magán- és közszférabeli európai érdekeltekkel a legfontosabb szakpolitikai kérdésekről és a teljes élelmiszer-ellátási lánc versenyképességét érintő új kihívásokról.

               (5)

               A záróbeszámoló ajánlásokat fogalmaz meg, amelyek különféle olyan témákat jelölnek meg, amelyek a következő fórum megbeszéléseinek vagy kezdeményezéseinek tárgyát képezhetik; ilyen például a versenyképesség és a kis- és középvállalkozások, az üzleti szolgáltatásokban alkalmazott kereskedelmi gyakorlatok, a belső piac, a piacra jutás, a fenntarthatóság, a társadalmi dimenzió, az innováció és az árak. A fórum jövőbeli tevékenységének központjában állhatnak az élelmiszer-ellátási lánc versenyképessége szempontjából jelentős egyéb kérdések is.

               (6)

               A fórum munkájának tehát folytatódnia kell.

               (7)

               A fórumban való tagság lehetőségének nyitva kell állnia valamennyi tagállam nemzeti hatóságai előtt annak érdekében, hogy könnyebb legyen megosztani a bevált módszereket, valamint nyitva kell állnia az érdekelt ipari és civil társadalmi szereplők előtt, különösen a fogyasztók, a szakszervezetek és a nem kormányzati szervezetek képviselői előtt. A magánszervezetek képviseletének nyílt pályázati felhíváson kell alapulnia, hogy biztosított legyen az érdekelt felek kiegyensúlyozott képviselete.

               (8)

               Meg kell állapítani a fórum tagjaira az információk nyilvánosságra hozatala tekintetében irányadó szabályokat, amelyek nem sérthetik a 2001/844/EK, ESZAK, Euratom bizottsági határozat (1) mellékletében előírt bizottsági biztonsági szabályokat.

               (9)

               A személyes adatok feldolgozását a 45/2001/EK európai parlamenti és tanácsi rendeletnek (2) megfelelően kell végezni.

               (10)

               E határozat alkalmazását célszerű határozott időtartamhoz kötni. A Bizottság a megfelelő időben megfontolja, indokolt-e ezt az időtartamot meghosszabbítani,

         A KÖVETKEZŐKÉPPEN HATÁROZOTT:
   1. cikk
   Tárgy
   E határozat elfogadásának napjával az élelmiszer-ellátási lánc működésének javításával foglalkozó magas szintű fórum (a továbbiakban: fórum) jön létre.
   2. cikk
   Feladatok
   A fórum segíti a Bizottságot az agrár-élelmiszer-ipari ágazat iparpolitikájának kidolgozásában, valamint az élelmiszer-ellátási lánc hatékonyabb működéséhez hozzájáruló kapcsolódó szakpolitikai intézkedések kidolgozásában. Ennek érdekében és a fórum 2014. október 15-én elfogadott záróbeszámolójában foglalt ajánlások alapján a fórum megbeszélései az olyan releváns témákra összpontosítanak, mint például:

               —

               az élelmiszer-ellátási lánc és a kkv-k versenyképessége,

               —

               az üzleti szolgáltatásokban alkalmazott kereskedelmi gyakorlatok,

               —

               belső piac,

               —

               piacra jutás és kereskedelem,

               —

               fenntarthatóság,

               —

               társadalmi dimenzió,

               —

               innováció,

               —

               árak,

               —

               az élelmiszer-ellátási lánc versenyképességét érintő jövőbeli kihívások.

         3. cikk
   Konzultáció
   A Bizottság az élelmiszer-ellátási lánc belső piacon való működéséhez kapcsolódó minden más kérdésben is konzultálhat a fórummal új ajánlások megfogalmazása érdekében.
   4. cikk
   Összetétel – Kinevezés
   (1)   A fórum legfeljebb 50 tagból áll.
   (2)   A fórum összetétele:

               a)

               a tagállamok élelmiszer-ipari ágazattal foglalkozó, minisztériumi szintű nemzeti hatóságai;

               b)

               az agrár-élelmiszer-ipari ágazat, valamint az agrár-élelmiszer-ipari termékek uniós kereskedelme és forgalmazása terén működő szervezetek;

               c)

               a mezőgazdaságot, az élelmiszer-feldolgozó ágazatot és az agrár-élelmiszer-ipari termékek uniós kereskedelmét és forgalmazását képviselő uniós ernyőszervezetek;

               d)

               az élelmiszer-ellátási lánccal kapcsolatos kérdések terén szakértelemmel rendelkező nem kormányzati szervezetek.

         (3)   A tagállami nemzeti hatóságok kijelölik képviselőiket az 5. cikk (2) bekezdésében említett előkészítő csoportba.
   A többi tagot a Belső Piaci, Ipar-, Vállalkozás- és Kkv-politikai Főigazgatóság főigazgatója nevezi ki azon szervezetek közül, amelyek a 2. és a 3. cikkben említett területeken szakértelemmel rendelkeznek, és jelentkeztek a pályázati felhívásra. E szervezetek kijelölik képviselőiket a fórumba és az 5. cikk (2) bekezdésében említett előkészítő csoportba.
   A Bizottság elutasíthatja a szervezetek által kijelölt egyes képviselőket, amennyiben a csoport eljárási szabályzatában meghatározott indokolt okból a kijelölést nem tartja megfelelőnek. Ilyen esetben az érintett szervezet felkérést kap arra, hogy másik képviselőt jelöljön ki.
   (4)   A tagok kinevezése e határozat teljes alkalmazási időtartamára szól. A tagok az (5) bekezdésnek megfelelően történő felmentésükig vagy hivatali idejük végéig maradnak hivatalban.
   (5)   A tagok a hivatali idejük végéig terjedő időszakra a következő esetekben menthetők fel és válthatók fel mással:

               a)

               ha lemondanak;

               b)

               ha már nem képesek hatékonyan hozzájárulni a fórum munkájához;

               c)

               ha nem tartják tiszteletben a Szerződés 339. cikkének rendelkezéseit.

         (6)   A tagok neve közzétételre kerül a Belső Piaci, Ipar-, Vállalkozás- és Kkv-politikai Főigazgatóság honlapján, valamint a bizottsági szakértői csoportok és más hasonló testületek nyilvántartásában (a továbbiakban: nyilvántartás).
   A tagok nevének összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   (1)   A fórum elnöki tisztét a Bizottság tölti be. A fórum záróbeszámolót készít tevékenységéről a Bizottságnak.
   (2)   A megbeszéléseket, állásfoglalásokat és véleményeket a fórum záróbeszámolójának kidolgozásához egy előkészítő csoport (a továbbiakban: „serpacsoport”) készíti elő. A „serpacsoportot” a fórum valamennyi tagjának magas rangú képviselői alkotják. Az elnöki tisztséget a Bizottság egyik képviselője tölti be.
   (3)   A Bizottság szolgálatainak egyetértésével a fórum a saját maga vagy a „serpacsoport” által meghatározott megbízatás alapján egyes konkrét kérdések tanulmányozására alcsoportokat hozhat létre. Az ilyen alcsoportok a megbízatásuk teljesítése után azonnal feloszlanak.
   (4)   A Bizottság képviselője a fórum, a „serpacsoport” vagy az alcsoportok munkájába eseti alapon bevonhat olyan külső szakértőket is, akik egy adott napirendi kérdésben különösen jártasak. A Bizottság képviselője emellett megfigyelői státust biztosíthat magánszemélyeknek, a szakértői csoportokra vonatkozó horizontális szabályok 8. pontjának (3) bekezdése szerinti szervezeteknek, valamint tagjelölt országoknak.
   (5)   A fórum, a „serpacsoport” és az alcsoportok rendszerint a Bizottság épületeiben üléseznek. A titkársági feladatokat a Bizottság látja el. A fórum munkája iránt érdeklődő más bizottsági tisztviselők részt vehetnek a fórum, a „serpacsoport” és az alcsoportok ülésein.
   (6)   A fórum tagjainak, a tagok „serpacsoportban” és az alcsoportokban helyet foglaló képviselőinek, valamint a meghívott szakértőknek és megfigyelőknek meg kell felelniük mind a szerződések és végrehajtási szabályaik által előírt szakmai titoktartási kötelezettségeknek, mind pedig a 2001/844/EK, ESZAK, Euratom határozat mellékletében meghatározott, az Unió minősített információinak védelmére vonatkozó bizottsági biztonsági rendelkezéseknek. E kötelezettségeik esetleges elmulasztása esetén a Bizottság minden megfelelő intézkedést meghozhat.
   (7)   A Bizottság a nyilvántartásban vagy a nyilvántartásból elérhető, külön erre a célra létrehozott weboldalon közzéteszi a fórum tevékenységével kapcsolatos valamennyi lényeges dokumentumot (például a napirendeket, jegyzőkönyveket és a résztvevők által benyújtott anyagokat). Nem tehetők közzé azok a dokumentumok, amelyeknek nyilvánosságra kerülése aláásná az 1049/2001/EK európai parlamenti és tanácsi rendelet (3) 4. cikkének értelmében vett köz- vagy magánérdek védelmét.
   Amennyiben szükséges, e dokumentumok egészét vagy egyes részeit a Bizottság az Unió valamennyi hivatalos nyelvére lefordíthatja.
   6. cikk
   Az ülésekkel kapcsolatos kiadások
   (1)   A fórum, a „serpacsoport” és az alcsoportok tevékenységeiben részt vevők szolgálataikért nem részesülnek díjazásban.
   (2)   A fórum, a „serpacsoport” és az alcsoportok tevékenységeiben részt vevő személyek utazási és ellátási költségeit a Bizottság saját hatályos belső szabályaival összhangban megtéríti.
   (3)   Az említett költségek az éves forrásfelosztási eljárás keretében megállapított, rendelkezésre álló előirányzatok erejéig téríthetők meg.
   7. cikk
   Alkalmazás
   Ez a határozat 2019. december 31-én hatályát veszti.

      Kelt Brüsszelben, 2015. június 1-jén.

            a Bizottság részéről

         Elżbieta BIEŃKOWSKA

            a Bizottság tagjaHU

      (1)  A Bizottság 2001. november 29-i 2001/844/EK, ESZAK, Euratom határozata eljárási szabályzatának módosításáról (HL L 317., 2001.12.3., 1. o.).

      (2)  Az Európai Parlament és a Tanács 2000. december 18 i 45/2001/EK rendelete a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (3)  Az Európai Parlament és a Tanács 2001. május 30-i 1049/2001/EK rendelete az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).


title: 2010/527/EU: Az Európai Parlament határozata ( 2010. május 5. ) a Kábítószer és a Kábítószerfüggőség Európai Megfigyelőközpontja 2008-as pénzügyi évre vonatkozó elszámolásának lezárásáról

text:
               25.9.2010

               HU

               Az Európai Unió Hivatalos Lapja

               L 252/163

         AZ EURÓPAI PARLAMENT HATÁROZATA
   (2010. május 5.)
   a Kábítószer és a Kábítószerfüggőség Európai Megfigyelőközpontja 2008-as pénzügyi évre vonatkozó elszámolásának lezárásáról
   (2010/527/EU)
   AZ EURÓPAI PARLAMENT,
   tekintettel a Kábítószer és a Kábítószerfüggőség Európai Megfigyelőközpontjának a 2008-as pénzügyi évre vonatkozó végleges éves beszámolójára,
   tekintettel a Számvevőszéknek a Kábítószer és a Kábítószerfüggőség Európai Megfigyelőközpontja 2008-as pénzügyi évre vonatkozó éves beszámolójáról szóló jelentésére, a Megfigyelőközpont válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel a Kábítószer és a Kábítószerfüggőség Európai Megfigyelőközpontjáról szóló, 2006. december 12-i 1920/2006/EK európai parlamenti és tanácsi rendeletre (3) és különösen annak 15. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0067/2010),

               1.

               jóváhagyja a Kábítószer és a Kábítószerfüggőség Európai Megfigyelőközpontja 2008-as pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot a Kábítószer és a Kábítószerfüggőség Európai Megfigyelőközpontja igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 148. o.

      (2)  HL L 248., 2002.9.16., 1. o.

      (3)  HL L 376., 2006.12.27., 1. o.

      (4)  HL L 357., 2002.12.31., 72. o.


title: Az Európai Parlament határozata (2010. május 5.) az Európai Unió 2008-as pénzügyi évre szóló általános költségvetésének végrehajtására vonatkozó mentesítésről, IV. szakasz – Bíróság

text:
               25.9.2010

               HU

               Az Európai Unió Hivatalos Lapja

               L 252/85

         AZ EURÓPAI PARLAMENT HATÁROZATA
   (2010. május 5.)
   az Európai Unió 2008-as pénzügyi évre szóló általános költségvetésének végrehajtására vonatkozó mentesítésről, IV. szakasz – Bíróság
   (2010/500/EU)
   AZ EURÓPAI PARLAMENT,
   tekintettel az Európai Unió 2008-as pénzügyi évre vonatkozó általános költségvetésére (1),
   tekintettel az Európai Közösségek 2008-as pénzügyi évre vonatkozó végleges éves beszámolójára, 2008 – I. kötet (C7-0175/2009) (2),
   tekintettel a Bíróságnak a 2008-ban elvégzett belső ellenőrzésekről a mentesítésért felelős hatóság számára készített éves jelentésére,
   tekintettel a Számvevőszéknek a 2008-as pénzügyi évre vonatkozó költségvetés végrehajtásáról szóló éves jelentésére az ellenőrzés alá vont intézmények válaszaival együtt (3),
   tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti nyilatkozatára (4),
   tekintettel az EK-Szerződés 272. cikkének (10) bekezdésére, 274., 275. és 276. cikkére, és az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0079/2010),

               1.

               mentesítést ad a Bíróság hivatalvezetője számára a Bíróság a 2008-as pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Ombudsmannak, és az Európai Adatvédelmi Biztosnak, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Jerzy BUZEK

            a főtitkár

         Klaus WELLE

      (1)  HL L 71., 2008.3.14.

      (2)  HL C 273., 2009.11.13., 1. o.

      (3)  HL C 269., 2009.11.10., 1. o.

      (4)  HL C 273., 2009.11.13., 122. o.

      (5)  HL L 248., 2002.9.16., 1. o.
    ---documentbreak---

               25.9.2010

               HU

               Az Európai Unió Hivatalos Lapja

               L 252/86

         AZ EURÓPAI PARLAMENT ÁLLÁSFOGLALÁSA
   (2010. május 5.)
   az Európai Unió 2008-as pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, IV. szakasz – Bíróság
   AZ EURÓPAI PARLAMENT,
   tekintettel az Európai Unió 2008-as pénzügyi évre vonatkozó általános költségvetésére (1),
   tekintettel az Európai Közösségek 2008-as pénzügyi évre vonatkozó végleges éves beszámolójára, 2008 – I. kötet (C7-0175/2009) (2),
   tekintettel a Bíróságnak a 2008-ban elvégzett belső ellenőrzésekről a mentesítésért felelős hatóság számára készített éves jelentésére,
   tekintettel a Számvevőszéknek a 2008-as pénzügyi évre vonatkozó költségvetés végrehajtásáról szóló éves jelentésére az ellenőrzés alá vont intézmények válaszaival együtt (3),
   tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti nyilatkozatára (4),
   tekintettel az EK-Szerződés 272. cikkének (10) bekezdésére, 274., 275. és 276. cikkére, és az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (költségvetési rendelet) (5) és különösen annak 50., 86., 145., 146. és 147. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0079/2010),

               1.

               megállapítja, hogy 2008-ban az Európai Bíróság 297 millió EUR összegű kötelezettségvállalási előirányzat felett rendelkezett (2007-ben 275 millió EUR), amelynek felhasználási aránya a többi intézmény felhasználási arányának átlaga (95,67 %) feletti, 98,20 %-os volt;

               2.

               megjegyzi, hogy az Európai Számvevőszék éves jelentésében jelezte, hogy a Bíróság által (egy tagállammal közös nyilvános közbeszerzési versenypályázatot követően) kötött szolgáltatásnyújtási szerződés ellenőrzése hiányosságokat tárt fel a pályázat lebonyolítására szolgáló belső ellenőrzési rendszerben. Megjegyzi, hogy a Számvevőszék úgy találta, hogy ezek eredményeként a pályázók túlzottan rövid határidőt kaptak a szolgáltatás-leírást tartalmazó dokumentációhoz való hozzáférésre (a költségvetési rendelet 98. cikkének megsértése), valamint a pályázati kiírás úgy rendelkezett, hogy csupán egyetlen meghatározott nyelven lehet pályázati ajánlatokat benyújtani (költségvetési rendelet végrehajtási szabályai (6) 125c. cikkének megsértése) és az ajánlatokat zártkörű ülésen kell felbontani (a végrehajtási szabályok 118. cikke (3) bekezdésének megsértése);

               3.

               tudomásul veszi a Bíróság által adott pontosítást, mely szerint bár az ütemterv szoros volt, tiszteletben tartotta a költségvetési rendeletben hivatalosan előírt határidőket; megjegyzi, hogy a rövid határidő azért volt szükséges, hogy lehetővé tegye a nyertes ajánlattevő számára, hogy az új épületegyüttes átadását követően nyomban működőképes legyen, valamint hogy elegendő időt biztosítsanak az ajánlattevők számára ajánlataik elkészítésére;

               4.

               tudomásul veszi ezenkívül, hogy a Bíróság szerint a koordináció hiánya magyarázza, hogy az ajánlati felhívás miért írta elő, hogy az ajánlatokat kizárólag francia nyelven lehetett benyújtani (ami az érintett tagállamban állandó gyakorlat), miközben az ajánlattételhez szükséges dokumentáció akként rendelkezett, hogy az ajánlatok az Európai Unió bármely hivatalos nyelvén benyújthatók, valamint tudomásul veszi azt a pontosítást, hogy amennyiben az ajánlattevők meg kívántak volna jelenni, részt vehettek volna az ajánlatokat felbontó bizottsági ülésen;

               5.

               támogatja a Számvevőszék azon javaslatát, amely szerint a Bíróságnak javítania kellene a beszerzési eljárásokon annak érdekében, hogy ily módon segítse az engedélyező részlegeket a pályáztatási eljárások megszervezésében és a jogszabályi kötelezettségek betartásának ellenőrzésében;

               6.

               megjegyzi, hogy a fentiekben említett közbeszerzési versenypályázathoz fűzött megjegyzésein kívül a Számvevőszék éves jelentése nem tett egyéb észrevételt a Bírósággal kapcsolatban;

               7.

               elégedettséggel nyugtázza a Bíróság közelmúltban felállított belső ellenőrzési osztályának hatékony működését, és üdvözli annak a kiadások érvényesítésére, engedélyezésére és kifizetésére vonatkozó ajánlásait és azt a tényt, hogy az ajánlásokat a gyakorlatba is átültették, melyek a következők: a felhatalmazási rendszer és az átruházott felhatalmazás feltételeinek felülvizsgálata, a belső ellenőrzési rendszerek önértékelése, az utólagos ellenőrzések számának növelése, valamint a dokumentációs eljárások javítása; tudomásul veszi ezenkívül a költségvetési és pénzügyi információk bejelentésével és közzétételével kapcsolatos jogi kötelezettségek betartására vonatkozó ellenőrzés eredményét, amely a közbeszerzési szerződések kezelésének és belső ellenőrzésének javítását célzó intézkedésekhez, valamint a könyvtár számára történő közbeszerzési eljárások és a kompenzációs juttatások ellenőrzéséhez vezetett;

               8.

               üdvözli a Bíróság előtti eljárások időtartamának folyamatos csökkentését, és elsősorban az előzetes döntéshozatali eljárás jelentős felgyorsítását; úgy véli, hogy ez a csökkentés még nem kielégítő mértékű; felhívja a figyelmet a lezárt ügyek számának csökkenésére (333 ítélet és 161 végzés, a 2007-es 379-hez és 172-höz képest), ugyanakkor megjegyzi, hogy az előzetes döntéshozatali ügyek száma jelentősen megnövekedett; megjegyzi továbbá, hogy 1979 óta 2008-ban volt a legmagasabb a benyújtott ügyek száma (592), ami 2008 végére a függőben lévő ügyek számának kismértékű emelkedéséhez vezetett (767 ügy a 2007 végi 741-hez képest);

               9.

               üdvözli azt a tényt, hogy az Elsőfokú Bíróságon 2008-ban 52 %-kal nőtt a lezárt ügyek száma, az eljárások időtartama pedig valamelyest – bár még nem kielégítő mértékben – csökkent; megjegyzi ugyanakkor, hogy 2008-ban az új ügyek száma kivételesen magas volt (629 új ügy a 2007-es 522-höz képest), ezért a függőben lévő ügyekkel kapcsolatos lemaradás az Elsőfokú Bíróság esetében is tovább növekedett (a 2007-es 1 154-ről 2008-ban 1 178-ra);

               10.

               megjegyzi, hogy míg az első részleges hároméves megújításán 2008-ban átesett Közszolgálati Törvényszék kevesebb ügyet zárt le, mint 2007-ben, ugyanakkor az új keresetek számának jelentős csökkenése (a 2007-es 157-hez képest 111) következtében a függőben lévő ügyek száma kismértékben csökkent (a 2007-es 235-ről 2008-ban 217-re);

               11.

               üdvözli a 2008. január 1-je óta működő új integrált irányítási és pénzügyi ellenőrzési rendszert (SAP), amely az érintett intézmények (a Tanács, a Bíróság és a Számvevőszék) számára költségvetési megtakarításokat és hatékonyságnövelést tett lehetővé;

               12.

               üdvözli a folyamatban lévő, sikeres intézményközi együttműködést a Számvevőszékkel a képzést illetően;

               13.

               megjegyzi, hogy a Bíróság nem hagyta figyelmen kívül a Parlament és a Számvevőszék által a korábbi mentesítési határozatok és jelentések során tett észrevételeket és különösen üdvözli a kisegítő szerződéses alkalmazottak felvételéhez szükséges kiválasztási eljárás kidolgozása érdekében tett intézkedéseket; ugyanakkor sajnálattal veszi tudomásul, hogy a Bíróság vonakodik közzétenni a tagjai pénzügyi érdekeiről szóló nyilatkozatokat, és kéri, hogy haladéktalanul vezesse be ezt a gyakorlatot;

               14.

               dicsérettel illeti a Bíróságot azon kialakult gyakorlata miatt, hogy tevékenységi jelentésébe belefoglal egy fejezetet, amely a Parlament korábbi mentesítő határozataival és a Számvevőszék jelentéseivel kapcsolatban az év során tett lépésekkel foglalkozik.

      (1)  HL L 71., 2008.3.14.

      (2)  HL C 273., 2009.11.13., 1. o.

      (3)  HL C 269., 2009.11.10., 1. o.

      (4)  HL C 273., 2009.11.13., 122. o.

      (5)  HL L 248., 2002.9.16., 1. o.

      (6)  A Bizottság 2342/2002/EK, Euratom rendelete (2002. december 23.) az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról (HL L 357., 2002.12.31., 1. o.).